ગુજરાત સરકારના આરોગ્ય વિભાગ દ્વારા મોટી મોટી બડાશો મારી મુખ્ય રસ્તાઓ ઉપર મોટા મોટા હોર્ડીંગ્સ લગાવી જાણે વિશ્વમાં સૌથી વધુ સારવાર ગુજરાત સરકાર કરતી હોય તેવા ડોળ ભાદરવી પુનમના મેળા પહેલા જોવા મળશે. પરંતુ હકીકતમાં ખેરાલુ તાલુકાની વામણી નેતાગીરીને કારણે ખેરાલુ સિવિલ પોતેજ બિમાર છે. ખેરાલુ સિવિલમાં સેવા આપનાર ર્ડાક્ટર તથા સ્ટાફ ક્વાર્ટર વર્ષોથી બિસ્માર છે ત્યારે તાજેતરમાં ખેરાલુ સિવિલના એક રૂમમાં કુકરવાડાથી ડેપ્યુટેશનમાં આવેલા ર્ડાક્ટર બહાર નીકળ્યા અને તુરતજ છતના પોપડા પડતા ર્ડાક્ટરનો આબાદ બચાવ થયો હતો. સ્ટાફ અને દર્દીઓમાં ભયનો માહોલ જોવા મળ્યો હતો.